Na podlagi 27.člena Zakona o stvarnem premoženju države in samoupravnih lokalnih skupnosti – ZSPDSLS-1 (Uradni list RS št. 11/18, 79/18, 61/20-ZDLPGE in 175/2020) in 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne \_\_\_\_\_\_\_\_\_\_\_\_\_ sprejel naslednji

S K L E P

1.

Sprejme se Načrt ravnanja z nepremičnim premoženjem Mestne občine Nova Gorica za leto 2022 - Rebalans 2.

2.

Načrt ravnanja z nepremičnim premoženjem Mestne občine Nova Gorica za leto 2022-Rebalans 2 vsebuje Načrt pridobivanja nepremičnega premoženja Mestne občine Nova Gorica za leto 2022 - Rebalans 2, naveden v Prilogi 1, in Načrt razpolaganja z nepremičnim premoženjem Mestne občine Nova Gorica za leto 2022 - Rebalans 2, naveden v Prilogi 2.

3.

Prilogi iz prejšnje točke tega sklepa sta sestavna dela tega sklepa.

4.

Ta sklep začne veljati z dnem uveljavitve Odloka o rebalansu proračuna Mestne občine Nova Gorica za leto 2022.

Številka: 4780-116/2021

Nova Gorica,

 dr. Klemen Miklavič

 ŽUPAN

Številka: 4780-116/2021-17

Nova Gorica, 14. oktobra 2022

O B R A Z L O Ž I T E V

Pravne podlage za sprejem predlaganega sklepa so:

* drugi odstavek 24. člena Zakona o stvarnem premoženju države in samoupravnih lokalnih skupnosti – ZSPDSLS-1 (Uradni list RS, št. 11/18 in 79/18), ki določa, da načrt ravnanja z nepremičnim premoženjem za samoupravne lokalne skupnosti sprejme svet samoupravne lokalne skupnosti na predlog organa, odgovornega za izvrševanje proračuna samoupravnih lokalnih skupnosti, v rokih, določenih za sprejetje proračuna samoupravne lokalne skupnosti za tekoče oziroma prihodnje proračunsko leto;
* Uredba o stvarnem premoženju države in samoupravnih lokalnih skupnosti (Uradni list RS, št. 31/18), s katero je določena vsebina načrta ravnanja z nepremičnim premoženjem;
* 19. člen Statuta Mestne občine Nova Gorica (Uradni list RS, št. 13/12, 18/17 in 18/19), ki določa, da mestni svet sprejema letni načrt ravnanja s stvarnim premoženjem.

Predlagani sklep je osnova za izvrševanje rebalansa proračuna za leto 2022 in realizacijo prihodkov, povezanih s stvarnim premoženjem Mestne občine Nova Gorica v letu 2022.

Načrt ravnanja z nepremičnim premoženjem se skladno z 2. odstavkom 24. člena Zakona o stvarnem premoženju države in samoupravnih lokalnih skupnosti – ZSPDSLS-1 (Uradni list RS, št. 11/18 in 79/18) predloži v sprejem mestnemu svetu v rokih, določenih za sprejetje proračuna samoupravne lokalne skupnosti za tekoče oziroma prihodnje proračunsko leto.

Postopek odplačnega načina pridobivanja nepremičnega premoženja v breme proračunskih sredstev in postopek razpolaganja z nepremičnim premoženjem občine se lahko izvede le, če je nepremično premoženje vključeno v veljavni načrt ravnanja z nepremičnim premoženjem občine.

Na podlagi predlaganega Načrta ravnanja z nepremičnim premoženjem Mestne občine Nova Gorica za leto 2022 - Rebalans 2 načrtovani prihodki znašajo 1.511.258,00 €, načrtovani odhodki pa 4.088.880,00 €.

**Mestnemu svetu Mestne občine Nova Gorica predlagamo, da predloženi sklep obravnava in sprejme.**

Pripravila:

Melita Osvaldič dr. Klemen Miklavič

Podsekretarka za področje urejanja ŽUPAN

prostora

Blaž Mozetič

Vodja oddelka za okolje, prostor in javno

infrastrukturo

Priloga:

- Načrt pridobivanja nepremičnega premoženja Mestne občine Nova Gorica za leto 2022-Rebalans 2 – Priloga 1

- Načrt razpolaganja z nepremičnim premoženjem Mestne občine Nova Gorica za leto 2022-Rebalans 2 – Priloga 2